Source: http://www.vranov.sk/Verejne-obstaravanie/Verejne-obstaravania/Rok-2019/Vymena-okien-na-budove-Materskej-skoly-Domasska/
Timestamp: 2020-02-20 03:37:36+00:00

Document:
Výmena okien na budove Materskej školy Domašská ::: Rok 2019 ::: Verejné obstarávania ::: Verejné obstarávanie ::: Mesto Vranov nad Topľou ::: www.vranov.sk
Nájdete nás aj na Instagrame.
750. výročie
V roku 2020 oslavujeme
prvej písomnej zmienky
o meste Vranov nad Topľou. viac…
Výmena okien na budove Materskej školy Domašská
Vybavenie odborných učební Základných škôl vo Vranove nad Topľou
Nákup a dodanie 3-stranného 7-miestneho sklápača
Nákup a dodanie samonakladacieho traktorového sypača
Dodávka a montáž mobilného plastového povrchu pre multifunkčné využitie športoviska
Stĺpy pre reklamné bannery
Nasvietenie priechodu pre chodcov - bezpečný priechod pre chodcov
Oprava miestnych komunikácií na Dubníku vo Vranove nad Topľou
Oprava rigolu na Sídlisku Lúčna
Výmena okien na Materskej škole Kukučínova
Výstavba haly v priemyselnom parku Ferovo
Vypracovanie realizačnej projektovej dokumentácie - Rekonštrukcia Materskej školy na sídlisku Okulka
Výstavba detského ihriska na Sídlisku Juh
Modernizácia Mestskej tržnice vo Vranove nad Topľou
Stavebné opravy v areáloch materských škôl
Oprava sociálnych zariadení MŠ Sídl. II.
Výmena okien na budove Materskej školy Sídl. Juh
Zber, preprava, zhodnocovanie a zneškodňovanie komunálnych odpadov v meste Vranov nad Topľou
Oprava výtlkov na miestnych komunikáciách a chodníkoch II.
Oprava bytového domu na Rodinnej oblasti Vranov n. T. – Domašská č. 669
Výmena okien na budove Materskej školy Vajanského na Lomnici
Dodávka a montáž klimatizácie v obradnej sieni a na mestskom úrade
Vypracovanie nízkouhlíkovej stratégie pre mesto Vranov nad Topľou
Dodávka a montáž klimatizácie v domoch smútku
Nákup ostatných potravín
Nákup ovocia a zeleniny
Rozšírenie a doplnenie verejného osvetlenia
Nákup chleba a pekárenských výrobkov
Nákup mäsa a mäsových výrobkov
Odchyt túlavých zvierat a zabezpečenie prevádzky karanténnej stanice na roky 2019 - 2023
Obnova zvislého dopravného značenia
Výmena okien na budove Obradnej siene
Vranov n. T. - Oprava chodníkov a komunikácií na území mesta
Komplexná realizácia procesu VO za účelom zadania zákazky na zber, prepravu a zneškodnenie komunálnych odpadov
Obnova vodorovného dopravného značenia
Výmena okien a oprava kancelárií v trakte C MsU
Odchyt túlavých zvierat a zabezpečenie prevádzky karanténnej stanice na roky 2019 - 2022
Oprava výtlkov na miestnych komunikáciách a chodníkoch
Archív oznámení o verejnom obstaravaní
Bezplatná mediačná poradňa
Transparentné mesto (register zmlúv, objednávok, faktúr) (1585359×)
Aktuality (929489×)
2013 (650831×)
Letné kúpalisko (314588×)
Aktuálne podujatia a kino (293067×)
Hľadáte psíka? (261712×)
Základné školy (204924×)
Dražby, nájmy, verejné súťaže, predaj majetku mesta (204617×)
Lekárne (197112×)
Vranovský hlásnik (171597×)
Verejné obstarávanie » Verejné obstarávania » Rok 2019 » Výmena okien na budove Materskej školy Domašská
zákazka s nízkou hodnotou zadávaná podľa §117 zákona č. 343/2015 Z. z. o verejnom obstarávaní a o zmene a doplnení niektorých zákonov na uskutočnenie prác s názvom
1. Identifikácia verejného obstarávateľa
Názov organizácie: Mesto Vranov nad Topľou
Adresa organizácie: Dr. C. Daxnera 87/1, 093 16 Vranov nad Topľou
IČO: 00332933
Internetová adresa organizácie: www.vranov.sk
Kontaktné miesto: Mesto Vranov nad Topľou, Mestský úrad, Dr. C. Daxnera 87/1, 09316 Vranov nad Topľou
Kontaktná osoba: Ing. Imrich Kónya
Telefón: 057/4422 551–3
E-mail: imrich.konya@vranov.sk
Stránkové hodiny verejného obstarávateľa v pracovných dňoch v čase od 08:00 hod. do 14:00 hod. Verejný obstarávateľ podľa § 7, ods. 1, písmeno b) zákona č. 343/2015 Z. z.
2. Typ zmluvy:
Zmluva o dielo podľa § 536 a nasl. Obchodného zákonníka
Miesto dodania predmetu zákazky: Prešovský kraj, Okres Vranov nad Topľou, Materská škola Domašská, k.ú. Vranov nad Topľou.
3. Podrobný opis predmetu zákazky a jeho rozsah:
Zatriedenie zákazky podľa CPV:
45421130–4 Montáž dverí a okien
45000000–7 Stavebné práce
Názov zákazky: Výmena okien na budove Materskej školy Domašská
Opis predmetu zákazky:
Predmetom zákazky je realizácia výmeny existujúcich okien za plastové. Jedná sa o výmenu 38 ks okien na budove Materskej školy Domašská ulica č. 604 na Rodinnej oblasti.
Špecifikácia okien a min. parametre:
Plastové okná budú mať min. 6–komorový profil (EKOSUN six alebo ekvivalent) s mikroventilačnou štrbinou, farba rámov bielej farby, s oceľovou výstužou – celoobvodové kovanie, stavebná hĺbka rámu plastových okien min. 72 mm, min. Uf = 1,3 W/m2K, zasklenie okien izolačným dvojsklom s mikroventiláciou. Delené okná budú s deliacim stĺpikom.
Súčasťou je dodávka a montáž vonkajších AL parapetov a vnútorných PVC parapetov, krytiek, kľučiek a pák na oknách bielej farby. Šírka vonkajších a vnútorných parapetov bude spresnená pri obhliadke a zameraní. Pri realizácii bude potrebné začistenie a vyspravenie vnútorných omietok – špaliet, následné maľby ostenia.
Okenné žalúzie budú na vybraných oknách a budú celotieniace biele, matné s guličkovou retiazkou a na vybraných oknách budú siete proti hmyzu s rámom bielej farby.
Kovanie: celoobvodové bezpečnostné kovanie (MACO alebo ekvivalent), odolnosť voči vlámaniu, protikorózna ochrana, odolnosť voči opotrebeniu, krytky a okenné kľučky páky vo farbe okien.
Zasklenie: číre sklo a na vybraných dubová kôra číra (čistá), izolačné dvojsklo, koeficient tepelnej izolácie max. Ug = 1,1 W/m2K, tesnenia v čiernej farbe.
Súčasťou zákazky je demontáž existujúcich okien, parapetov a ich likvidácia, vysprávky vrátane povrchových úprav, vyčistenie priestoru okolo okien v prípade veľkého znečistenia aj miestnosti. Montáž okien sa bude realizovať podľa požiadaviek STN 73 3134 Styk okenných konštrukcií a obvodového plášťa budovy. V styku omietky s rámom okna použiť montážnu pásku.
Súčasťou zákazky je likvidácia starých okien a ďalších odpadov spojených s realizáciu zákazky v zmysle platného zákona o odpadoch.
Výrobky musia byť certifikované. Zhotoviteľ je povinný predložiť certifikát vlastností výrobku – okien, vyhlásenie o parametroch, ktorými preukáže zhodu s požiadavkami objednávateľa na predmet zákazky.
Bližší rozsah zákazky je v prílohe – pohľady, výpis prvkov a výkaz – výmer.
Množstvo okien s rozmermi, špecifikáciami a spôsobom otvárania sú určené v prílohe. Rozmery uvedené sú orientačné, dodávateľ si vykoná vlastné zameranie.
Súčasťou zákazky je odvoz a likvidácia odpadov spojených s realizáciu zákazky v zmysle platného zákona o odpadoch.
Uchádzači spracujú cenu za uskutočnenie práce v členení bez DPH, DPH, cena vrátane DPH, ak uchádzač nie platcom DPH, upozorní na to v ponuke. Uchádzači spracujú cenu na základe výkazu výmer, ktorý tvorí prílohu č. 1 tejto výzvy.
Verejný obstarávateľ v zmysle §42, ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov umožňuje použitie ekvivalentov. Ponúkaný ekvivalent musí mať rovnaké alebo lepšie technické a úžitkové parametre
Ak uchádzač vo svojej ponuke použije ekvivalenty, upozorní verejného obstarávateľa vo svojej ponuke, že použil ekvivalenty a predloží zoznam položiek, v ktorých použije ekvivalent s uvedením obchodných názvov a typov, ktoré použije ako ekvivalenty.
Predpokladaná hodnota zákazky: 13500 € bez DPH
4. Možnosť rozdelenia cenovej ponuky:
Predmet zákazky nie je možné rozdeliť. Uchádzač musí predložiť ponuku na celý predmet zákazky.
5. Variantné riešenie:
Neumožňuje sa
6. Lehota na dodanie alebo dokončenie predmetu zákazky:
Do 5 týždňov od odovzdania staveniska
7. Uplynutie lehoty na predkladanie cenových ponúk:
dňa 8.7.2019 do 10.00 hod.
doručenie poštou na adrese uvedenej v bode 1. tejto výzvy (Mesto Vranov nad Topľou, Dr. C. Daxnera 87/1, 093 16 Vranov nad Topľou) a osobne na tej istej adrese (Mesto Vranov nad Topľou, Dr. C. Daxnera 87/1, 093 16 Vranov nad Topľou, podateľňa) alebo elektronicky na emailovú adresu mariana.lapcakova@vranov.sk.
V prípade zaslania ponuky poštou alebo osobného doručenia uchádzač vloží ponuku do samostatného obalu. Obal musí byť uzatvorený.
Vonkajší obal ponuky musí obsahovať nasledovné údaje
– adresu verejného obstarávateľa uvedenú v bode 1.,
– adresu uchádzača, [Uvedie sa názov alebo obchodné meno a adresa sídla alebo miesta podnikania uchádzača.]
– označenie heslom: „Výmena okien na budove Materskej škole Domašská – NEOTVÁRAŤ“
ponuky sa predkladajú v slovenskom jazyku a €.
Otváranie ponúk: dňa 8.7.2019, o 11:00 hod., miestnosť: zasadačka na I. poschodí na MsÚ, Dr. C. Daxnera 87/1 093 16 Vranov nad Topľou. Otváranie ponúk je neverejné.
prílohou č. 2 tejto Výzvy je návrh zmluvy; uchádzač návrh zmluvy predloží ako súčasť svojej cenovej ponuky (po doplnení údajov).
Verejný obstarávateľ požaduje, aby ponuka obsahovala nasledovné doklady a údaje:
Identifikačné údaje uchádzača: (obchodné meno a sídlo uchádzača, IČO, DIČ, IČ pre daň, telefón, fax, e-mail, webová stránka, bankové spojenie, č. účtu a pod.) s uvedením predmetu zákazky na ktorú sa ponuka predkladá – odporúčanie predloženia.
Návrh uchádzača na plnenie kritéria na vyhodnotenie ponúk (stanovenie ceny podľa bodu 11 tejto výzvy)
Doklady podľa bodu 8 Podmienky účasti tejto výzvy.
Návrh zmluvy vrátane príloh:
č. 1 – Súhrnný položkový rozpočet – predkladá sa do ponuky
č. 2 – Zoznam ekvivalentných položiek (ak sa uplatňuje – predkladá sa do ponuky)
č. 3 Zoznam subdodávateľov – predkladá sa do ponuky
8. Podmienky účasti:
Uchádzač musí spĺňať podmienky účasti podľa § 32 ods. 1 písm. e) a f) zákona a nesmie u neho existovať dôvod na vylúčenie podľa § 40 ods. 6 písm. f) zákona. Ustanovenie § 11 tým nie je dotknuté.
Uchádzač preukazuje dané podmienky týmito dokladmi:
Oprávnenie uskutočňovať stavebné práce. Uchádzač predloží fotokópiu aktuálneho dokladu o oprávnení uskutočňovať požadované práce.
Uchádzač je povinný predložiť čestné vyhlásenie, že podľa § 32 ods. 1 písm. f) zákona o verejnom obstarávaní, nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.
Uchádzač je povinný predložiť čestné vyhlásenie, že nie je v konflikte záujmov podľa §23 zákona o verejnom obstarávaní, ktorý nemožno odstrániť inými účinnými opatreniami.
Ak je uchádzač zapísaný v zozname hospodárskych subjektov doklady podľa bodu 1. a 2. nepredkladá, v ponuke uvedie iba svoje IČO.
Ak uchádzač podniká na základe zápisu v obchodnom alebo živnostenskom registri SR doklady podľa bodu 1. nepredkladá, verejný obstarávateľ ich overí cez portál OverSi.gov.sk, v ponuke uvedie iba svoje IČO.
9. Podmienky financovania:
Financovanie bezhotovostným platobným stykom. Predmet zákazky bude financovaný z vlastných zdrojov verejného obstarávateľa. Faktúru – daňový doklad je možné vystaviť mesačne. Platby sa budú realizovať bezhotovostným stykom na základe vystavených faktúr. Faktúra bude splatná do 30 kalendárnych dní odo dňa jej doručenia.
10. Kritéria na hodnotenie ponúk:
Najnižšia celková cena s DPH
Spôsob vyhodnocovania ponúk: Po vyhodnotení ponúk na základe kritérií na hodnotenie ponúk sa zostaví vzostupné poradie uchádzačov a vyhodnotí sa u uchádzača, ktorý sa umiestnil na prvom mieste v poradí splnenie požiadaviek na predmet zákazky a podmienok účasti. (Tento spôsob vyhodnocovania možno v prípade vylúčenia uchádzača postupne aplikovať na všetkých uchádzačov vzostupne podľa poradia).
11. Spôsob stanovenia ceny:
V zmysle zákona o cenách NR SR č. 18/1996 Z. z. v znení neskorších predpisov (ďalej len „zákon o cenách“) sa považujú ceny uvedené v ponuke uchádzača za ceny maximálne, okrem prípadov, kedy môže dôjsť k jej úprave podľa bodu L tejto kapitoly Výzvy.
Navrhovaná cena musí byť stanovená podľa § 3 zákona o cenách.
Ceny budú vyjadrené v € a budú platné počas trvania zmluvy.
Ak je uchádzač platcom dane z pridanej hodnoty (ďalej len „DPH“), navrhovanú zmluvnú cenu uvedie v zložení:
D.1. navrhovaná zmluvná cena bez DPH,
D.2. sadzba DPH a výška DPH,
D.3. navrhovaná zmluvná cena celkom vrátane DPH.
Ak uchádzač nie je platiteľom DPH v Slovenskej republike, uvedie navrhovanú cenu celkom (ktorej súčasťou je aj DPH). Súčasne na túto skutočnosť v ponuke upozorní.
Uchádzač bude ponúkať komplexné služby na báze ”komplexnej zodpovednosti” tak, aby celková cena ponuky pokryla všetky jeho záväzky v zmysle súťažných podkladov z hľadiska uskutočňovania stavebnej práce.
Pri určovaní cien jednotlivých položiek je potrebné venovať pozornosť všetkým požadovaným údajom, ako aj pokynom a záväzkom vyplývajúcim z pokynov pre uchádzačov na zhotovenie ponuky, z obchodných podmienok dodania predmetu obstarávania, ako aj z iných dokladov tvoriacich súčasť zmluvného záväzku.
Uchádzač cenu špecifikuje na základe výkazu výmer, ktorý je uvedený v prílohe č. 1 tejto Výzvy a to tak, že ocení jednotlivé položky. Uchádzač musí v cene stavebných prác uviesť pre každú požadovanú položku jednotku, počet jednotiek a jednotkovú cenu. Celková cena je daná súčinom počtu jednotiek a jednotkovej ceny a množstva uvedeného vo výkaze výmer, ktorý je uvedený v prílohe č. 1 tejto Výzvy. Spôsob určenia ceny musí byť zrozumiteľný, jasný a bez matematických chýb.
Uchádzač musí vyplniť predložený výkaz výmer, ktorý je uvedený v prílohe č. 1 tejto Výzvy v plnom rozsahu. Neuvedenie niektorej z položiek vrátane ceny alebo uvedenie iného rozsahu množstva položky bude považované za nesplnenie požiadavky verejného obstarávateľa a takáto ponuka bude zo zadávania zákazky vylúčená.
Návrh ceny musí byť v členení:
Základ DPH
Celková cena vrátane DPH.
Cenu stanoví uchádzač na základe oceneného výkazu položiek, ktorý bude súčasťou ponuky uchádzača.
Do ceny predmetu zákazky počas platnosti zmluvy bude prípustné premietnuť:
zmenu sadzby DPH a iných administratívnych opatrení štátu,
nevykonania niektorých prác, resp. činnosti uvedených v ocenenom výkaze položiek zo strany poskytovateľa, ak sa tieto ukážu v priebehu plnenia zmluvy ako nepotrebné,
V prípade, že uchádzač zistí nedostatky výkazu výmer v etape spracovania ponuky, je povinný na to verejného obstarávateľa písomne upozorniť a požiadať o vysvetlenie.
Kalkulácia nákladov rozpočtu stavby bude ďalej obsahovať všetky náklady spojené s realizáciou ako napr. aj náklady na odvoz sute vrátane poplatku za skládku, telefón, spracovanie dielenskej alebo výrobnej dokumentácie ak to bude potrebné, náklady na spotrebu elektrickej energie a vody, kompletačná činnosť, skúšky a merania kontroly kvality prác a pod.
Rozpočet – cenu rozpísanú podľa výkazu jednotlivých položiek (výkazu výmer) predloží uchádzač písomnou formou.
Použité materiály pri výstavbe musia mať certifikáty v zmysle platných predpisov.
12. Dôvody na zrušenie súťaže:
Verejný obstarávateľ môže zrušiť použitý postup zadávania zákazky z nasledovných dôvodov:
nebude predložená ani jedna ponuka,
ani jedna z predložených ponúk nebude zodpovedať určeným požiadavkám,
ak sa zmenili okolnosti, za ktorých sa vyhlásilo toto zadávanie zákazky.
13. Ďalšie informácie verejného obstarávateľa:
Všetkým uchádzačom verejný obstarávateľ oznámi úspešnosť alebo neúspešnosť ich ponuky. Predpokladaná lehota na uzavretie zmluvy: do 31.08.2019.
Výsledkom tohto postupu zadávania zákazky bude zmluva o dielo na realizáciu uvedeného predmetu zákazky (ďalej len ZoD).
Platnosť zmluvy je stanovená podpisom oboch zmluvných strán. Zmluva nadobúda účinnosť deň nasledujúci po dni jej zverejnenia na webovom sídle verejného obstarávateľa. Túto skutočnosť oznámi verejný obstarávateľ e-mailom úspešnému uchádzačovi na adresu uvedenú v zmluve o dielo v článku I.
Verejný obstarávateľ požaduje, aby úspešný uchádzač ku podpisu zmluvy predložil aktuálny doklad uskutočňovať požadované práce v origináli alebo overenej kópií.
Verejný obstarávateľ nesmie uzavrieť zmluvu s uchádzačom alebo uchádzačmi, ak majú povinnosť zapisovať sa do registra partnerov verejného sektora, ktorí nemajú v registri konečných užívateľov výhod zapísaných konečných užívateľov výhod alebo ktorých subdodávatelia, ak majú povinnosť zapisovať sa do registra partnerov verejného sektora, ktorí sú verejnému obstarávateľovi známi v čase uzavretia zmluvy, nemajú v registri konečných užívateľov výhod zapísaných konečných užívateľov výhod.
Povinnosť podľa bodu E. sa vzťahuje na subdodávateľa po celú dobu trvania zmluvy, ktorá je výsledkom postupu verejného obstarávania. Subdodávateľ ku podpisu zmluvy a nový subdodávateľ ku zmene subdodávateľa predloží aktuálny doklad o oprávnení dodávať tovar, uskutočňovať stavebné práce alebo poskytovať službu; oprávnenie dodávať tovar, uskutočňovať stavebné práce alebo poskytovať službu sa preukazuje vo vzťahu k tej časti predmetu zákazky, ktorý má subdodávateľ plniť, v origináli alebo overenej kópií.
V prípade zmeny subdodávateľa, ak tento subdodávateľ má povinnosť zapisovať sa do registra partnerov verejného sektora, musí byť v tomto registri partnerov verejného sektora zapísaný ku dňu zmeny subdodávateľa.
V prípade, ak nastane prípad že úspešný uchádzač tieto povinnosti podľa bodu F., G. alebo H., nemá, dotknuté ustanovenia nebudú súčasťou zmluvy.
Uchádzač je povinný rešpektovať požiadavku verejného obstarávateľa realizovať predmet zákazky tak, aby neprišlo k obmedzeniu užívania priestorov verejného obstarávateľa, resp. na skrátenie tohto obmedzenia na nevyhnutný rozsah.
Záujemcom sa odporúča vykonať obhliadku miesta realizácie predmetu zákazky a jeho okolia tak, aby si sám overil a získal všetky informácie, ktoré bude potrebovať na prípravu, spracovanie ponuky a začatie prác súvisiacich s realizáciou predmetu zákazky. Výdavky spojené s touto prehliadkou idú na ťarchu záujemcov. V prípade požiadavky záujemcu o obhliadku miesta realizácie požadovaného predmetu zákazky záujemca môže dohodnúť termín obhliadky u zodpovednej osoby na adrese:
Mesto Vranov nad Topľou,
Dr. C. Daxnera 87/1,
093 16 Vranov nad Topľou,
PaedDr. Mariana Lapčáková, Telefón:+421 57 44 22 551–3, Mobil: +421 917847 773, e–mail: mariana.lapcakova@vranov.sk .
Vo Vranove nad Topľou, 26.6.2019
Prilohy (ZIP; 677,4 kB)
aktualizácia: 26.06.2019 | počet zobrazení: 192
Mesto Vranov nad Topľou © 2008 - 2020
Počet návštev od 21.02.2008: 3137608
Počet návštev dnes: 88

References: §117
 § 7
 § 536
 §42
 § 32
 § 40
 § 11
 § 32
 §23
 § 3